**ZAPISNIK 24. sestanka VO Gornja Branica, dne 25.5.2018 ob 20.30 uri.**

Prisotni: Anamarija Samec, Vid Sorta, Štefan Čehovin, Simon Štemberger.

Odsotni: Kristijan Štemberger.

Dnevni red:

1. ugotovitev sklepčnosti in potrditev dnevnega reda
2. potrditev zapisnika 23. sestanka VO
3. obveščanje in oglasne deske
4. vodovod v Branici
5. najem vaškega doma
6. urejanje poti v Dolancih
7. razno

**Sklepi sprejeti na 24. sestanku VO Gornja Branica 25.5.2018:**

AD 1. Dnevni red je bil sprejet.

AD 2. Zapisnik 23. sestanka je bil sprejet.

AD 3. Iz strani vaščanov dobivamo povratne informacije, da o posameznih akcijah, dogodkih niso pravočasno ali celo ustrezno informirani. Sestanki se za določene aktivnosti sklicujejo lahko tudi nekaj dni pred dogodkom in temu primerno se tudi nadalje vaščane obvešča; letaki v poštne nabiralnike, po elektronski pošti, drugi elektronski mediji, ter ustno. Nekatere oglasne deske so dotrajane in neuporabne, saj se ne da razbrati vsebin skozi preparela pleksi stekla, katera bomo v letošnjem letu zamenjali.

**Sklep:** - informiranje vaščanov o dogodkih, kateri vključujejo javnost sledijo najpozneje v 2 dneh od sestanka VO ali do 3 dni pred dogodkom.

* Vse informacije in zapisniki so dostopni na oglasnih deskah, ter spletni strani občine Komen
* Vsi člani VO so na razpolago tudi za osebne pogovore

AD 4. Ugotavljamo, da so urejanje vodovoda v Gornji Branici črtali iz rebalansa proračuna. Pogovarjamo, se o nujnosti menjave dotrajanih azbestnih cevi v vodovodni infrastrukturi po Branici, katera je bila postavljena leta 1962 in od takrat ni bilo prenove. Menimo, da svetniki niso v celoti obveščeni o nujnosti menjave azbestnih cevi po dolini Banice.

**Sklep:** - spišemo in pošljemo obvestilo vsem svetnikom o nujnosti menjave azbestnih cevi za zdravje vaščanov Gornje Branice

AD 5. Dobili smo dopis na VO potencialnega najemnika vaškega doma in aktivnosti v vaškem domu. Predsednik VO nam prebere dopis. Glede na prebrano vsebino, sklenemo, da se vaški dom odda v najem le za namen prenočitvene kapacitete.

**Sklep:** - vlagatelja prosimo, da nam poda ponudbo

AD 6. Na VO smo prejeli informacijo, da je služnost iz strani sodišča po pravnomočni sodbi, na parceli \_k.o. Dolanci 790/2 in 790/3 vedno bila in tudi ostaja. Iz spletne strani občine ugotovimo, da občina kupuje parcelo k.o. Dolanci 803/4, katero je pred časom začasno uredila za dostopanje na Brkovče. Vaščane zanima, zakaj občina kupuje prej omenjeno parcelo, ko že obstaja javna pot na Brkovče? Ravno tako, vaščane zanima kdaj se bodo uredile vse potrebne poti po vaseh, ter ostale poti na Brkovče, kot je bilo rečeno na sestanku zbora vaščanov dne 20.7.2016?

**Sklep:** - zakaj občina kupuje parcelo k.o. Dolanci 803/4?

* Kdaj se bo uredila pot na Brkovče do vseh lastnikov parcel?

AD 7. Vaščani se pritožujejo nad divJimi odlagališči smeti po dolini ter okolici, iz tega razloga navajajo nesmiselnost čistilnih akcij katere VO oragnizira v pomladanskem času.

**Sklep:** Vse dotične pozivamo, da poznana divja odlagališča smeti po dolini ali okolici prijavijo pristojni redarski službi občine Komen.

Zapisnikar: Anamarija Samec

Predsednik VO: Vid Sorta